CELEX: 62014CN0586
Language: da
Date: 2014-12-18 00:00:00
Title: Sag C-586/14: Anmodning om præjudiciel afgørelse indgivet af Curtea de Apel Cluj (Rumænien) den 18. december 2014 — Vasile Budișan mod Administrația Județeană a Finanțelor Publice Cluj

30.3.2015   
            
            
               DA
            
            
               Den Europæiske Unions Tidende
            
            
               C 107/15
            
         
      Anmodning om præjudiciel afgørelse indgivet af Curtea de Apel Cluj (Rumænien) den 18. december 2014 — Vasile Budișan mod Administrația Județeană a Finanțelor Publice Cluj
      (Sag C-586/14)
      (2015/C 107/21)
      Processprog: rumænsk
      
         Den forelæggende ret
      
      Curtea de Apel Cluj
      
         Parter i hovedsagen
      
      
         Sagsøger: Vasile Budișan
      
         Sagsøgt: Administrația Județeană a Finanțelor Publice Cluj
      
         Præjudicielle spørgsmål
      
      
                  1)
               
               
                  Henset til bestemmelserne i lovdekret nr. 9/2013 og til genstanden for den afgift, der er fastsat i nævnte lov, skal artikel 110 TEUF da fortolkes således, at den er til hinder for, at en EU-medlemsstat indfører en afgift på forurenende emissioner, der finder anvendelse på registreringen af motorkøretøjer, der hidrører fra en anden stat i Den Europæiske Union, idet afgiften ikke finder anvendelse på registreringen ved overdragelse af ejendomsretten til et nationalt motorkøretøj, for hvilke en sådan afgift eller en lignende afgift allerede er blevet betalt, såfremt størrelsen af residualafgiften, der indgår i værdien af de motorkøretøjer, der befinder sig på det nationale marked, er lavere end den nye afgift?
               
            
                  2)
               
               
                  Henset til bestemmelserne i lovdekret nr. 9/2013 og til genstanden for den afgift, der er fastsat i nævnte lov, skal artikel 110 TEUF da fortolkes således, at den er til hinder for, at en EU-medlemsstat indfører en afgift på forurenende emissioner, der finder anvendelse på registreringen af motorkøretøjer, der hidrører fra en anden stat i Den Europæiske Union, idet denne afgift for så vidt angår nationale motorkøretøjer først skal betales, når ejendomsretten hertil overdrages, hvilket medfører, at et udenlandsk køretøj kun kan anvendes, såfremt afgiften er betalt, mens et nationalt køretøj kan anvendes tidsubegrænset, uden at afgiften betales, frem til det tidspunkt, hvor ejendomsretten til et sådant køretøj eventuelt overdrages og registreres i den nye ejers navn?